**Postup pri odklade povinnej školskej dochádzky počas epidémie**

Ak zákonný zástupca požiada o **odklad začiatku plnenia povinnej školskej dochádzky,** súčasť žiadosti zákonného zástupcu, ktorým je **odporučenie všeobecného lekára pre deti a dorast** a **odporučenie príslušného zariadenia výchovného poradenstva a prevencie sa** **nebude pri zápise vyžadovať**, ale zákonný zástupca ich doručí dodatočne, najneskôr do štyroch týždňov od skončenia mimoriadneho prerušenia školského vyučovania.

Prosíme zákonných zástupcov, aby postupne **telefonicky kontaktovali CPPPaP** a objednali sa na psychodiagnostické vyšetrenie školskej zrelosti. Po skončení mimoriadneho prerušenia školského vyučovania Vás budeme kontaktovať a určíme Vám termín realizácie psychodiagnostického vyšetrenia.

Telefonické kontakty: **0911 371 767**

**056 672 3876**

**056 672 3850**

 **Zdôrazňujeme, že dieťa musí byť zapísané do ZŠ, aj keď predpokladáte odklad povinnej školskej dochádzky!**

 Ak premýšľate o odklade povinnej školskej dochádzky a nie ste si úplne istí, či Vaše dieťa má nastúpiť do prvého ročníka alebo nie, dávame Vám do pozornosti nami vytvorený **Orientačný test školskej zrelosti**, ktorý nájdete na webovej stránke poradne v priečinku **Nástup detí do ZŠ 2020**.

 Taktiež Vám dávame do pozornosti aplikáciu **WELKOME IDEA,** ktorú nájdete na stránke: <https://www.welcome-idea.eu/#/home>. Je to aplikácia, ktorá v tomto náročnom období ponúka aktivity na rozvoj všetkých šiestich vývinových oblastí dieťaťa vo veku 3 – 6 rokov. Zistíte, aké má vaše dieťa v predškolskom veku sociálne, komunikačné, motorické či emocionálne zručnosti, kognitívne schopnosti a zmyslové vnímanie a ako ich rozvíjať.

 Všetky doma získané informácie o Vašom dieťati môžete s nami **telefonicky alebo prostredníctvom e-mailu prekonzultovať** a my Vám odporúčime ďalší postup.